AirSense 10- ja AirCurve 10 -laitteissa on avattava SD-kortin kansi, jotta SD-kortti voidaan ottaa pois. Ota SD-kortti pois painamalla SD-korttia, kunnes se vapautuu, ja vedä se sitten pois. Laita SD-kortti paikalleen laitteeseen painamalla sitä, kunnes kuuluu naksahdus. Suosittelemme, että laitat SD-kortin paikalleen, kun laitteessa ei ole virta päällä. SD-kortti voidaan laittaa paikalleen myös silloin, kun laitteessa on virta päällä mutta se ei anna hoitoa. Jos kortti on otettava pois tietojen tarkistamiseksi, odota vähintään kaksi minuuttia hoidon päättymisen jälkeen ennen kuin otat SD-kortin pois laitteesta. Kaikissa AirSense 10- ja AirCurve 10 -laitteissa on SD-korttipaikan vieressä merkkivalo, joka ilmaisee, milloin kortin voi ottaa pois ja milloin ei. Kun merkkivalo vilkkuu, on odotettava, kunnes laite on lakannut käyttämästä SD-korttia. Voit ottaa SD-kortin turvallisesti pois, kun merkkivalo on sammunut.